ফিল্মের নামে ভারত তার নিজের ব্যাধী সে বিষাক্ত আবর্জনাগুলোকে বাংলাদেশের ন্যায় প্রতিবেশী দেশগুলোতেই ছড়াচ্ছে। বাংলাদেশের মানুষও সে আবর্জনাগুলো গোগ্রাসে গিলছে। ফলে অশ্লিলতা, ব্যাভিচার ও ধর্ষণ বাড়ছে শুধু ভারতে নয়,বাংলাদেশেও। বাংলাদেশের মানুষের বিবেকশূণ্যতা তো আরো গভীর।দিল্লিতে এক মহিলা ধর্ষণের ঘটনায় সে দেশের শহরগুলোতে লক্ষ লক্ষ মানুষ রাস্তায় নেমে এসেছে। কিন্তু বাংলাদেশের বিশ্ববিদ্যালয়ে তো ধর্ষণের উৎসব হয়। যেমনটি হয়েছে নব্বইয়ের দশকে জাহাঙ্গির নগর বিশ্ববিদ্যালয়ে। অথচ বাংলাদেশের মানুষ ইতিহাস গড়েছে সে ভয়ংকর অপরাধের বিরুদ্ধে প্রতিবাদ না করে। আর দেশটির সরকার ইতিহাস গড়েছে সে ভয়ানক অপরাধীকে কোনরূপ শাস্তি না দিয়ে। কোন নারীবাদী সংগঠনও তখন রাস্তায় নামেনি। অতীতে বাংলাদেশে মহিলা ধর্ষিতা হয়েছে থানার অভ্যন্তরে পুলিশের হাতে,ধর্ষিতা মহিলার লাশকে জ্বালিয়েও দেয়ার ঘটনাও ঘটেছে। অথচ সে ভয়ংকর অপরাধের বিরুদ্ধে প্রতিবাদ হয়নি,বিচারও হয়নি।সম্প্রতি টাঙ্গাইলের ১৫ বছরের এক কিশোরি ধর্ষিতা হয়েছে। কিন্তু এ অবধি সে ধর্ষণেরও কোন বিচার হয়নি। বরং দেশের বর্তমান সরকার ব্যস্ত ধর্মভীরু পর্দানশিন মহিলাদের কারাগারে তোলা নিয়ে।